Ρόμπιν Τάννεϊ

Η Ρόμπιν Τάννεϊ (Robin Tunney, 19 Ιουνίου 1972) είναι Αμερικανίδα ηθοποιός του θεάτρου, της τηλεόρασης και του κινηματογράφου. Γεννημένη στο Σικάγο του Ιλλινόις στις 19 Ιουνίου 1972, η Τάννεϊ απέκτησε δημοσιότητα πρωταγωνιστώντας στη νεανική ταινία “Οι Μάγισσες” το 1996, ενώ η σημερινή της αναγνωρισιμότητα οφείλεται στη διεθνώς επιτυχημένη τηλεοπτική σειρά “Prison Break”. Το 1997 κέρδισε το Κύπελλο Volpi στο Κινηματογραφικό Φεστιβάλ του Βερολίνου για την ερμηνεία της στην ταινία “Niagara, Niagara”  (1997).

 Βιογραφικά στοιχεία 
 Παιδική ηλικία 
Η Τάννεϊ είναι κόρη ενός πωλητή αυτοκινήτων και μιας μπαργούμαν. Η καταγωγή της είναι ιρλανδική καθώς ο πατέρας της μετανάστευσε από την Ιρλανδία και η μητέρα της είναι Ιρλανδοαμερικανίδα πρώτης γενιάς. Στο θρήσκευμα, η Τάννεϊ είναι ρωμαιοκαθολική. Μεγάλωσε στο Σάουθ Σάιντ του Σικάγο και αποφοίτησε από το Λύκειο Καρλ Σάντμπουργκ το 1990. Κατόπιν σπούδασε υποκριτική στην Ακαδημία Τεχνών του Σικάγου.

 Καριέρα 
Σε ηλικία δεκαοχτώ ετών η Τάννεϊ μετακόμισε στο Λος Άντζελες και έκανε περιοδικές εμφανίσεις σε τηλεοπτικές σειρές, όπως οι “Class of '96”, “Law & Order” (Νόμος και τάξη), “Dream On”, και “Life Goes On”.

Ο ρόλος που την έφερε στο προσκήνιο ήταν αυτός μιας εφήβου με τάσεις αυτοκτονίας στην ταινία “Empire Records” και λίγο μετά πρωταγωνίστησε ως γκόθικ μάγισσα στην ταινία του 1997 “Οι Μάγισσες”. Η ταινία είχε ιδιαίτερη επιτυχία και ξεκίνησε μια μόδα που περιστρεφόταν γύρω από το νεοπαγανισμό.

Το 1997, η Τάννεϊ έπαιξε στην ταινία του συζύγου της, Μπομπ Γκος, με τίτλο “Niagara, Niagara”, ρόλος που της χάρισε το Κύπελλο Volpi στο Κινηματογραφικό Φεστιβάλ του Βερολίνου.

Άλλοι γνωστοί της ρόλοι είναι στην ταινία “Το Τέλος του Κόσμου” το 1999 στο πλάι του Άρνολντ Σβαρτσενέγκερ και στην ταινία “Όρια Αντοχής” το 2000, με τον Κρις Ο’ Ντόνελ. Είναι ιδιαίτερα δημοφιλής στο Διαδίκτυο κυρίως για ερωτικές σκηνές της στις ταινίες “Σουπερνόβα” (2000) και “Ερευνώντας το Σεξ” (2001). Μάλιστα το περιοδικό Μαξίμ την κατέταξε στην #81 θέση των 100 πιο σέξι γυναικών της χρονιάς. Πιο πρόσφατα υποδύθηκε ένα υπαρκτό πρόσωπο, την ηθοποιό Λίονορ Λέμον, στην ταινία “Στα Άδυτα του Χόλιγουντ”, όπου τους κύριους ανδρικούς ρόλους κρατούν ο Άντριαν Μπρόντυ και ο Μπεν Άφλεκ.

Στην τηλεόραση κατά τη διάρκεια της τηλεοπτικής περιόδου 2005-06 εμφανίστηκε ως Βερόνικα Ντόνοβαν στην σειρά “Prison Break”, ενώ έκανε ένα πέρασμα από το επεισόδιο πιλότο της σειράς “Ιατρικές Υποθέσεις”.

Επίσης, πρωταγωνίστησε στην τηλεοπτική σειρά , The Mentalist από το 2008 έως το 2014 στον ρόλο της αστυνομικού Τερέζα Λίσμπον μαζί με τους Σάιμον Μπέκερ , Τιμ Κανγκ , Ογουέιν Γέομαν και Αμάντα Ριγκέτι.

 Προσωπική ζωή 
Το 1997, η Τάννεϊ νυμφεύθηκε τον παραγωγό και σκηνοθέτη Μπομπ Γκος, και έμειναν μαζί μέχρι το 2002. Το 2007, παντρεύτηκε τον Αυστραλό σκηνοθέτη Άντριου Ντόμινικ.

Στο χώρο του κινηματογράφου η Ρόμπιν Τάννεϊ κέρδισε το παρατσούκλι "Rubbin' Tummy" ("που τρίβει την κοιλιά της") εξαιτίας της συνήθειας να τρίβει αφηρημένα το στομάχι της όταν συζητά με το σκηνοθέτη και τους άλλους ηθοποιούς.

 Φιλμογραφία 

Κινηματογράφος

ΈτοςΤίτλος ΤαινίαςΕλληνικός τίτλος1992Encino Man1995Empire RecordsΜουσικό πανδαιμόνιο1996The CraftΟι Μάγισσες1997Niagara, Niagara1997Julian PoΤζούλιαν Πο1998Montana1999End of DaysΤο Τέλος του Κόσμου2000SupernovaΣουπερνόβα2000Bread and RosesΨωμί και Τριαντάφυλλα2000Vertical LimitΌρια Αντοχής2001Investigating SexΕρευνώντας το Σεξ2002Cherish2002The Secret Lives of DentistsΗ Κρυφή Ζωή των Οδοντιάτρων2003The In-LawsΟι Συμπέθεροι2004Shadow of Fear2004Paparazzi2005Runaway2005The Zodiac2006Open Window2006The Darwin Awards2006HollywoodlandΣτα Άδυτα του Χόλιγουντ

Τηλεοπτικές εμφανίσεις

ΈτοςΤίτλος1987Frog1991Frogs!1991CBS Schoolbreak Special1991Life Goes On1992Perry Mason: The Case of the Reckless Romeo1993Class of '961993Cutters1993J.F.K.: Reckless Youth1993Dream On1994Law & Order1996Riders of the Purple Sage1998Rescuers: Stories of Courage: Two Families1998Naked City: Justice with a Bullet2003The Twilight Zone2004House M.D.2005-06Prison Break2007Robot Chicken2008 August2008 Passenger Side2008 The Burning Plain2008 The Two Mr. Kissels2008-ΣήμεραThe Mentalist

 Βραβεύσεις 

Κινηματογραφικό Φεστιβάλ της Βοστώνης 
Βράβευση:
Γυναίκας ηθοποιού για την ταινία “Open Window” (2006).

Βραβεία Independent Spirit 
Υποψηφιότητα:
Α’ Γυναικείας Ερμηνείας για την ταινία “Niagara, Niagara” (1997).

Κινηματογραφικά Βραβεία του MTV 
Βράβευση:
Καλύτερης Μονομαχίας, μαζί με τη Φαιρούζα Μπαλκ, για την ταινία “The Craft” (1996).

Κινηματογραφικό Φεστιβάλ Βερολίνου 
Βράβευση:
Κύπελλο Volpi Καλύτερης Ηθοποιού για την ταινία “Niagara, Niagara”'' (1997).

Για πλήρη κατάλογο βραβείων κάντε κλικ εδώ.

 Πηγές 
 Η αγγλόφωνη wikipedia.
 Η ιστοσελίδα της ηθοποιού στο IMDb.

 Εξωτερικοί σύνδεσμοι 
 Η Ρόμπιν Τάννεϊ στο IMDb.
 Η Ρόμπιν Τάννεϊ στο cine.gr.

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Νικήτριες Κυπέλλου Βόλπι Καλύτερης Ηθοποιού